b"\n_START_ARTICLE_\nTaylor Swift (album)\n_START_SECTION_\nIzdaja in glasba\n_START_PARAGRAPH_\nTaylor Swift je napisala pesem\xc2\xa0\xc2\xbbTim McGraw\xc2\xab\xc2\xa0med svojim prvim letom na srednji \xc5\xa1oli. Vedela je, da jo bo njen fant, Brandon Borello, ki je bil starej\xc5\xa1i od nje, pustil v letu, ko bo od\xc5\xa1el na kolid\xc5\xbe. Liz Rose je dejala, da se je Taylor Swift takoj po njenem \xc5\xa1olskem delu pojavila pri njej za pisanje pesmi za Sony/ATV \xc2\xbbz idejo in melodijo. Natanko je vedela, kaj si \xc5\xbeeli.\xc2\xab Nostalgi\xc4\x8dna pesem je opisovala poletno romanco in upanje Taylor Swift, da bo, ko bo Borello \xc2\xbbpomisli[l] na Tima McGrawa\xc2\xab, \xc2\xbbpomisli[l] na [njeno] najljub\xc5\xa1o pesem\xc2\xab\xc2\xa0(McGrawova pesem \xc2\xbbCan't Tell Me Nothin\xc2\xab) in se spomnil nanjo. V nasprotju od tega, pesem\xc2\xa0\xc2\xbbPicture to Burn\xc2\xab\xc2\xa0opisuje bes dekleta po razhodu. Taylor Swift je dejala, da pesem govori \xc2\xbbsamo o besu\xc2\xab\xc2\xa0in je \xc2\xbbpopolnoma brutalno iskrena\xc2\xab; sama ji je dodala komi\xc4\x8dni pridih. Med delom za \xc5\xa1olo je Taylor Swift \xc2\xbbsamo sebe na\xc5\xa1la \xc5\xbee samo, \xc4\x8de sem sedela ob kitari in si mislila: 'Sovra\xc5\xbeim njegov neumni avto, ki mi ga ne pusti voziti. On je tak\xc5\xa1en butec! O, bog!' ('I hate his stupid truck that he doesn't let me drive. He's such a redneck! Oh my God!'),\xc2\xab\xc2\xa0kitico iz pesmi. Pesem ima hiter ritem s poudarkom na bobnih in banju, med tem ko so kitice zaznamovane z vokali in kitaro._NEWLINE_Pevka je napisala biografsko pesem \xc2\xbbThe Outside\xc2\xab\xc2\xa0pri dvanajstih letih, leto preden je za\xc4\x8dela pisati lastne pesmi. Kot mnogo drugih pesmi, ki jih je napisala precej zgodaj, pesem opisuje nesre\xc4\x8dnost in osamljenost, ko jo je njena ljubezen do country glasbe izolirala od njenih sovrstnikov. Taylor Swift je napisala pesem \xc2\xbbTied Together with a Smile\xc2\xab\xc2\xa0na dan, ko je ugotovila, da je njena najbolj\xc5\xa1a prijateljica bulimi\xc4\x8dna, kar jo je zelo \xc5\xa1okiralo. V pesmi je napisala: \xc2\xbbKako je lahko, ki nekdo izgleda tako mo\xc4\x8dan, tako grozno, grozno \xc5\xa1ibak? Nekaj jo ubija\xc2\xab\xc2\xa0(\xc2\xbbHow can somebody that seems so strong have such a horrible, horrible weakness? Something that is killing her\xc2\xab). Besedilo pesmi \xc2\xbbTied Together with a Smile\xc2\xab\xc2\xa0govori o prelepem dekletu, ki se trudi skriti njene notranje turbulence in \xc5\xbealovanje. Besedilo govori: \xc2\xbbSkupaj si zvezana z nasmehom/Ampak nisi popolna\xc2\xab\xc2\xa0(\xc2\xbbYou're tied together with a smile/But you're coming undone\xc2\xab). Taylor Swift je komentirala: \xc2\xbbVedno sem si mislila, da je eden izmed najve\xc4\x8djih problemov ameri\xc5\xa1kih deklet negotovost.\xc2\xab Pesem\xc2\xa0\xc2\xbbShould've Said No\xc2\xab\xc2\xa0je napisala po \xc2\xbbzares, zares dramati\xc4\x8dnem in norem dogodku, ki se mi je dogodil in sem ga morala obravnavati \xc5\xa1e v glasbenem smislu.\xc2\xab Pesem so na album Taylor Swift dodali v zadnjem trenutku: Taylor Swift jo je napisala dva dneva pred obdelavo albuma; v tistem \xc4\x8dasu so \xc5\xbee skoraj natisnili bro\xc5\xa1ure s seznamom pesmi. Ko je pesem kon\xc4\x8dala, je poklicala producenta in pesem so posneli \xc4\x8dez no\xc4\x8d._NEWLINE_Pesem \xc2\xbbMary's Song (Oh My My My)\xc2\xab\xc2\xa0je v bistvu navdihnil zakon sosedov Taylor Swift, ki je trajal zelo dolgo, kar je bilo nasprotje tega, kar so govorili tabloidi. Taylor Swift je napisala pesem\xc2\xa0\xc2\xbbOur Song\xc2\xab\xc2\xa0za tekmovanje talentov v njenem prvem letu na srednji \xc5\xa1oli in je ni nameravala vklju\xc4\x8diti v album. Potrdila je, da je \xc2\xbbvedela, da je nekaj na njej\xc2\xab\xc2\xa0in jo zato vklju\xc4\x8dila na album Taylor Swift. \xc2\xbbNapisala sem pesem o fantu, s katerim sem hodila in o tem, kako nisva imela svoje pesmi. Zato sem od\xc5\xa1la in jo napisala.\xc2\xab Pesem je pripoved, ki opisuje mlad par, ki dogodke v njunem \xc5\xbeivljenju spremeni v pesem. Pesem se zaradi svojega besedila nahaja na koncu albuma, saj slednje govori o tem, da bi jo \xc2\xbbzaigrali \xc5\xa1e enkrat\xc2\xab\xc2\xa0(\xc2\xbbplay it again\xc2\xab). \xc2\xbbInvisible\xc2\xab\xc2\xa0je balada, ki opisuje osamljenost in bole\xc4\x8dini v srcu, ker je njena simpatija ne opazi. Sean Dooley iz spletne stani About.com je napisal: \xc2\xbbPesem s poudarkom na klavirju [...] popolno opisuje neroden najstni\xc5\xa1ki bes, ki smo ga, ali ga \xc5\xa1e bomo trpeli vsi ob enem ali drugem \xc4\x8dasu.\xc2\xab\n_START_SECTION_\nSnemanje\n_START_PARAGRAPH_\nMed snemanjem demo posnetka je Taylor Swift sodelovala s producentom Nathanom Chapmanom, ki ga je spoznala \xc5\xa1e preden je podpisala pogodbo z zalo\xc5\xbebo. Taylor Swift je dejala: \xc2\xbbVsaki\xc4\x8d, ko je od\xc5\xa1la tja, sem mu zaigrala nekaj novih pesmi in v naslednjem tednu je imel enkraten posnetek, na katerem je on igral vsak in\xc5\xa1trument in je zvenel kot pravi singl. To sva po\xc4\x8dela kak\xc5\xa1no leto ali dve, preden sem podpisala pogodbo z zalo\xc5\xbebo.\xc2\xab_NEWLINE_Da bi posnela album Taylor Swift je morala izbrati producenta, s katerim bo sodelovala: \xc2\xbbPotem, kar naenkrat, so mi rekli: 'V redu, izbrali bomo tega producenta,' ali 'V redu, izbrali bomo tistega producenta.'\xc2\xab Zatem je eksperimentirala z razli\xc4\x8dnimi producenti iz Nashvillea je Taylor Swift izbrala Nathana Chapmana, saj je k njenim pesmim prispeval enkraten prizvok. Zalo\xc5\xbeba Big Machine Records je bila skepti\xc4\x8dna glede najema Chapmana, saj do albuma Taylor Swift nikoli ni sodeloval z njimi, razen s snemanjem demo posnetkov. Taylor Swift je pesmi, ki jih je produciral, opisala kot \xc2\xbbuspe\xc5\xa1nice s pravo kemijo\xc2\xab\xc2\xa0in zaradi tega je zalo\xc5\xbeba Big Machine Records izbrala Nathana Chapmana za produciranje nekaterih izmed pesmi v albumu. Na koncu je Nathan Chapman produciral vse, razen ene pesmi na albumu Taylor Swift. Snemanje se je za\xc4\x8delo \xc5\xa1tiri mesece pred za\xc4\x8detkom leta 2006.\n_START_SECTION_\nKritike\n_START_PARAGRAPH_\nAlbum Taylor Swift je prejel pozitivne ocene s strani glasbenih kritikov. Shelly Fabian s spletne strani About.com je Taylor Swift opisala kot \xc2\xbbeno izmed najbolj talentiranih, mladih izvajalcev na country lestvicah dandanes\xc2\xab\xc2\xa0in za \xc2\xbbenkratno delo, v katerem je skupaj me\xc5\xa1ala moderen in tradicionalni country.\xc2\xab Shelly Fabian je pohvalila album Taylor Swift za pesmi z \xc2\xbbzabavnim in hitrim tempom\xc2\xab, kot so\xc2\xa0\xc2\xbbPicture to Burn\xc2\xab\xc2\xa0in\xc2\xa0\xc2\xbbOur Song\xc2\xab\xc2\xa0in \xc4\x8dustvene pesmi, kot sta\xc2\xa0\xc2\xbbTeardrops on My Guitar\xc2\xab\xc2\xa0in \xc2\xbbTied Together with a Smile\xc2\xab. Jeff Tamarkin iz Allmusic je Taylor Swift ozna\xc4\x8dil za \xc2\xbbsve\xc5\xbe, a \xc5\xa1e vedno dekli\xc5\xa1ki glas, polen upanja in naivnosti, vendar je v njem tudi nekaj samozavesti in odraslosti.\xc2\xab Dejal je, da je na njen \xc2\xbbtalent treba ra\xc4\x8dunati\xc2\xab, kar se je pokazalo s pesmimi\xc2\xa0\xc2\xbbTim McGraw\xc2\xab, \xc2\xbbThe Outside\xc2\xab\xc2\xa0in \xc2\xbbMary's Song (Oh My My My)\xc2\xab. Jeff Tmarkin je kritiziral producenta Nathana Chapmana zaradi uporabe \xc2\xbbdodatkov, ki vsem [pesmim] ne ustrezajo, nekatere pa jih zares potrebujejo in v nekaterih primerih bi bilo bolje, \xc4\x8de bi jih bilo ve\xc4\x8d.\xc2\xab Rick Bell iz Country Standard Time je albumu dodelil pozitivne ocene, saj Taylor Swift \xc2\xbbpametno pi\xc5\xa1e\xc2\xab\xc2\xa0in napisal, da so \xc2\xbbnjene globoke osebne pesmi, ki jih je napisala sama, zlasti pesmi 'The Outside' and 'Our Song' me\xc5\xa1ane.\xc2\xab Zvoke iz albuma je primerjal s pesmimi Cyndi Thomson in Hilary Duff. Chris Neal iz Country Weekly je napisal, da je Taylor Swift \xc2\xbbdemonstrirala iskrenost, intiligentnost in idealizem, s katero se lahko poslu\xc5\xa1alci katere koli starosti pove\xc5\xbeejo\xc2\xab\xc2\xa0in dodal, da \xc2\xbbbolj premi\xc5\xa1ljen material ka\xc5\xbee talent in je pripravljena tudi na srednjo \xc5\xa1olo.\xc2\xab Ken Rosenbaum iz The Toledo Blade je napisal, da je Taylor Swift \xc2\xbbspretna v pisanju besedil in ustvarjanju tem v \xc4\x8dasu med najstni\xc5\xa1ko dobo in \xc5\xbeensko dobo.\xc2\xab\n_START_SECTION_\nDose\xc5\xbeki\n_START_PARAGRAPH_\nOb koncu tedna 11. novembra 2006 je album Taylor Swift pristal na devetnajstem mestu lestvice Billboard 200 za 40.000 prodanih kopij. Po triin\xc5\xa1estdesetih tednih je lestvica Billboard 200 ob koncu tedna 19. januarja 2008 album uvrstila na peto mesto za 47.000 prodanih kopij izvodov. Album Taylor Swift je ozna\xc4\x8den kot album, ki je na lestvici Billboard 200 ostal najdlje od vseh albumov v desetletju. Album se je uvrstil na prvo mesto Billboardove lestvice Top Country Albums Chart, kjer je ostala \xc5\xa1e \xc5\xa1tiriindvajset tednov. Ob koncu tedna 2. avgusta 2008 je EP Taylor Swift, Beautiful Eyes, nadomestil album na prvem mestu te lestvice. Album Taylor Swift se je nato uvrstil na drugo mesto lestvice, s \xc4\x8dimer je Taylor Swift postala prva glasbena ustvarjalka, katere albuma sta bila uvr\xc5\xa1\xc4\x8dena na prvi dve mesti lestvice Top Country Albums od LeAnn Rimes, katere dva albuma Blue (1996) in Unchained Melody: The Early Years (1997) sta bila na vrhu lestvice v letu 1997. 17. avgusta 2009 je album prejel \xc5\xa1tiri platinaste certifikacije s strani organizacije Recording Industry Association of America (RIAA) za ve\xc4\x8d kot 4.000.000 prodanih kopij izvodov. Album Taylor Swift je dosegel \xc5\xa1tirinajsto mesto na lestvici Canadian Albums Chart in prvo mesto na lestvici Canadian Country Albums Chart. Album Taylor Swift je prejel platinasto certifikacijo s strani organizacije Canadian Recording Industry Association (CRIA) za ve\xc4\x8d kot 80.000 prodanih kopij izvodov._NEWLINE_V Avstraliji je album Taylor Swift dosegel triintrideseto mesto na splo\xc5\xa1ni lestvici ter tretje mesto na lestvici s country pesmimi. Ob koncu tedna 5. septembra 2009 je album Taylor Swift je dosegel oseminosemdeseto mesto na lestvici UK Albums Chart; v naslednjem tednu se je povzpel na enainosemdeseto mesto  Prejel je srebrno certifikacijo s strani organizacije British Phonographic Industry (BPI) za ve\xc4\x8d kot 60.000 prodanih kopij izvodov.\n_START_SECTION_\nPromocija\n_START_PARAGRAPH_\nTaylor Swift je s pesmijo \xc2\xbbTim McGraw\xc2\xab\xc2\xa0prvi\xc4\x8d nastopila na televiziji 24. oktobra 2006 v oddaji Good Morning America. Z ostalimi pesmimi iz albuma Taylor Swift je nastopila v televizijskih oddajah, na podelitvi raznih nagrad in festivalih, kot so The Megan Mullally Show, the New Faces Show, America's Got Talent, TRL, 2008 CMT Music Awards, in Academy of Country Music. Veliko promoviranja pesmi \xc2\xbbTim McGraw\xc2\xab\xc2\xa0in albuma Taylor Swift v letu 2006 je Taylor Swift pre\xc5\xbeivela na radijski turneji. V zvezi z uspe\xc5\xa1no radijsko turnejo je Taylor Swift komentirala: \xc2\xbbRadijske turneje ve\xc4\x8dine ustvarjalcev trajajo \xc5\xa1est tednov. Moja je trajala \xc5\xa1est mesecev. To je zato, ker sem si tako \xc5\xbeelela. \xc5\xbdelela sem si spoznati vse ljudi, ki so mi pomagali pri snemanju albuma.\xc2\xab_NEWLINE_Taylor Swift je album promovirala tudi z raznimi nastopi na turnejah razli\xc4\x8dnih uspe\xc5\xa1nih glasbenikov. Nastopala je na turneji glasbene skupine Rascal Flatts, Me and My Gang Tour (2006\xe2\x80\x9307), od 19. oktobra do 3. novembra, kjer je nastopila s petimi pesmimi iz albuma. Nastopila je tudi na dvajsetih koncertih turneje Georgea Straita v Zdru\xc5\xbeenih dr\xc5\xbeavah Amerike iz leta 2007 in izbranih koncertih turneje Brada Paisleyja, Bonfires & Amplifiers Tour (2007\xe2\x80\x9308); v letu 2007 je Taylor Swift nastopila na vseh njihovih koncertih. V sredi leta 2007 je Taylor Swift nastopila na mnogih koncertih turneje Tima McGrawa in Faith Hill, imenovane Soul2Soul II Tour (2006\xe2\x80\x9307). Taylor Swift je nastopila na \xc5\xa1e eni turneji banda Flatts za njihovo turnejo Still Feels Good Tour iz leta 2008. Taylor Swift je s \xc5\xa1estimi pesmimi iz albuma Taylor Swift nastopila tudi na lastni turneji, Fearless Tour (2009\xe2\x80\x9310)."